CELEX: 52010PC0791
Language: mt
Date: 2011-01-03
Title: Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 2006/2004 dwar il-kooperazzjoni bejn l-awtoritajiet nazzjonali responsabbli għall-infurzar tal-liġijiet tal-protezzjoni tal-konsumaturi

|

52010PC0791

/* KUMM/2010/0791 finali - COD 2011/0001 */  Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament (KE) Nru 2006/2004 dwar il-kooperazzjoni bejn l-awtoritajiet nazzjonali responsabbli għall-infurzar tal-liġijiet tal-protezzjoni tal-konsumaturi  

	[pic] | IL-KUMMISSJONI EWROPEA |Brussel 3.1.2011KUMM(2010) 791 finali2011/0001 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 2006/2004 dwar il-kooperazzjoni bejn l-awtoritajiet nazzjonali responsabbli għall-infurzar tal-liġijiet tal-protezzjoni tal-konsumaturi(Test b'rilevanza għaż-ŻEE)MEMORANDUM TA’ SPJEGAZZJONIKUNTEST TAL-PROPOSTAIr-raġunijiet għall-proposta u l-għanijiet tagħhaIl-miri ġenerali tar-regolament ta' emenda propost huma li jkun żgurat li r-Regolament (KE) Nru 2006/2004 tal-Parlament Ewropew u tal-Kunsill dwar il-kooperazzjoni bejn l-awtoritajiet nazzjonali responsabbli għall-infurzar tal-liġijiet tal-protezzjoni tal-konsumaturi (ir-Regolament dwar il-kooperazzjoni fil-protezzjoni tal-konsumaturi) [1] jibqa' effiċjenti u jkompli jiggarantixxi li ma jkunx hemm diskriminazzjoni bejn it-tranżazzjonijiet intra-UE u dawk nazzjonali fejn tidħol l-effettività u l-effiċjenza li biha jiġi mistħarreġ il-ksur tar-regoli mill-awtoritajiet nazzjonali kompetenti. Biex dawn il-miri jintlaħqu, ir-regolament ta' emenda propost għandu bħala l-objettiv tiegħu li jaġġorna l-kontenut tal-Anness tar-Regolament dwar il-kooperazzjoni fil-protezzjoni tal-konsumaturi biex jirrifletti l-iżvilupp riċenti fil-leġiżlazzjoni fil-qasam tal-protezzjoni tal-konsumatur.Il-kuntest ġeneraliIl-ħieġa ta' strument legali ġiet identifikata għall-ewwel darba fil-Green Paper tal-2001 dwar il-Protezzjoni tal-Konsumatur[2], fejn kien identifikat nuqqas fl-infurzar tal-liġijiet dwar il-protezzjoni tal-konsumatur fir-rigward tal-interessi ekonomiċi tal-konsumaturi fis-suq intern. Il-Kummissjoni ressqet komunikazzjoni[3] dwar is-segwitu tal-Green Paper, u wara aktar konsultazzjoni mal-gvernijiet nazzjonali, u filwaqt li qieset ir-riżoluzzjoni tal-Kunsill tat-2 ta' Diċembru 2002[4] kif ukoll ir-riżoluzzjonijiet tal-Parlament Ewropew[5], ressqet il-proposta għar-Regolament dwar il-kooperazzjoni fil-protezzjoni tal-konsumaturi[6]. Il-Kunsill u l-Parlament Ewropew adottaw ir-Regolament skont il-proċedura fl-Artikolu 251 KE[7] fis-27 ta' Ottubru 2004. Ir-Regolament ilu japplika mid-29 ta' Diċembru 2005.Ir-Regolament dwar il-kooperazzjoni fil-protezzjoni tal-konsumaturi għandu l-għan li jeqred l-ostakli għall-kooperazzjoni transkonfinali bejn l-awtoritajiet pubbliċi għall-infurzar biex isibu, jinvestigaw u jwaqqfu jew jipprojbixxu l-ksur intra-UE tal-liġijiet li jipproteġu l-interessi tal-konsumaturi sabiex ikun żgurat il-funzjonament effettiv tas-suq intern. Ir-Regolament jilħaq dan l-għan billi joħloq netwerk ta' kooperazzjoni fl-infurzar bejn l-awtoritajiet pubbliċi għall-infurzar u hekk jiġġenera fiduċja akbar fil-konsumaturi sabiex jidħlu għal offerti transkonfinali, u jipprevjeni li l-bejjiegħa u l-fornituri jaħarbu l-obbligi ta' infurzar għad-detriment fil-kompetizzjoni tal-bejjiegħa u l-fornituri li josservaw il-liġi.In-netwerk stabbilit bir-Regolament dwar il-kooperazzjoni fil-protezzjoni tal-konsumatur jagħmel monitoraġġ tal-leġiżlazzjoni li tħares l-interessi tal-konsumatur u jinfurzaha. Il-leġiżlazzjoni li taqa' fl-ambitu tan-netwerk hija elenkata fl-Anness li hemm referenza għalih fl-Artikolu 3(a) tar-Regolament dwar il-kooperazzjoni fil-protezzjoni tal-konsumatur. Għaldaqstant huwa f'loku li jkun żgurat li l-Anness jirrifletti l-iżviluppi tal-korp leġiżlattiv tal-UE dwar il-protezzjoni tal-konsumatur.Id-dispożizzjonijiet eżistenti fil-qasam tal-propostaL-objettiv ta' din il-proposta huwa li jkun emendat l-Anness għar-Regolament dwar il-kooperazzjoni fil-protezzjoni tal-konsumatur.Il-konsistenza mal-politiki u l-għanijiet l-oħra tal-UEIr-Regolament ta' emenda propost se jkun qed jaġġorna l-ambitu tal-kooperazzjoni transkonfinali tal-awtoritajiet nazzjonali għall-infurzar biex jirriflettu l-iżviluppi riċenti tal-korp leġiżlattiv tal-UE dwar il-protezzjoni tal-konsumatur. Għaldaqstant dan ir-Regolament jikkomplementa l-liġi tal-UE eżistenti fil-qasam tal-protezzjoni tal-konsumatur.VALUTAZZJONI TAL-IMPATTMinħabba li r-Regolament ta' emenda propost ma għandux impatti ekonomiċi, soċjali u ambjentali sinifikanti, mhix meħtieġa stima tal-impatt.ELEMENTI LEGALI TAL-PROPOSTABażi legaliL-Artikolu 95 KE[8] kien intgħażel bħala l-bażi legali għar-regolament dwar il-kooperazzjoni fil-protezzjoni tal-konsumaturi abbażi tal-miri u l-objettivi li r-Regolament jipprova jilħaq. B'mod partikolari l-mira tiegħu hija li jiġu indirizzati, b'mod effiċjenti u effettiv, dawk in-negozjanti transkonfinali bi prassi irregolari, li jfixklu l-funzjonament bla xkiel tas-suq intern u hekk jikkontribwixxi biex jiġu eliminati prattiki inġusti fil-kompetizzjoni u l-ostakli fis-suq intern.Ir-Regolament ta' emenda propost jara li tinżamm l-effettività u l-effiċjenza tal-attivitajiet transkonfinali għall-infurzar tan-netwerk ta' kooperazzjoni fil-protezzjoni tal-konsumatur billi jemenda l-Anness tar-Regolament dwar il-kooperazzjoni fil-protezzjoni tal-konsumatur, u hekk jiżgura li l-ambitu tal-kooperazzjoni transkonfinali jibqa' rilevanti. Ir-Regolament ta' emenda propost għaldaqstant jikkontribwixxi għall-istess miri u objettivi bħar-Regolament dwar il-kooperazzjoni fil-protezzjoni tal-konsumatur, u l-Artikolu 114 TFUE jibqa', kif inhu, bħala l-bażi legali.Il-prinċipji tas-sussidjarjetà u tal-proporzjonalitàL-azzjoni proposta tinvolvi emendi għall-qafas regolatorju tal-UE eżistenti u b’hekk tikkonċerna qasam fejn l-UE diġà eżerċitat il-kompetenza tagħha. Għaldaqstant il-proposta tikkonforma mal-priniċipju tas-sussidjarjetà kif stipulat fl-Artikolu 5 TUE[9].Skont il-prinċipju ta' proporzjonalità, kif stabbilit fl-Artikolu 5 TUE, ir-Regolament ta' emenda propost ma għandux imur lil hinn minn dak li hu meħtieġ sabiex jilħaq il-miri tiegħu.L-għażla tal-istrumentĠie deċiż li jsir Regolament minħabba li l-miżura, essenzjalment, taġġorna l-ambitu tal-arranġamenti għall-kooperazzjoni bejn l-awtoritajiet nazzjonali ta' applikabbiltà diretta biex ikunu riflessi l-iżviluppi riċenti tal-korp leġiżlattiv tal-UE dwar il-protezzjoni tal-konsumatur.IMPLIKAZZJONI BAġITARJAIl-proposta ma għandha l-ebda implikazzjoni għall-baġit tal-UE.Iż-ŻONA EKONOMIKA EWROPEAIr-Regolament ta' emenda propost jikkonċerna kwistjoni li tirrigwarda ż-ŻEE u għaldaqstant għandu jkun estiż għaż-Żona Ekonomika Ewropea.SPJEGAZZJONI DETTALJATABiex ikun issimplifikat il-qafas leġiżlattiv fil-qafas tal-protezzjoni tal-konsumaturi, ir-Regolament ta' emenda propost se jwarrab id-dispożizzjonijiet li għadda żmienhom fl-Anness tar-Regolament dwar il-kooperazzjoni fil-protezzjoni tal-konsumatur, u se jibdel uħud minnhom b'referenzi aġġornati għal-leġiżlazzjoni l-ġdida. L-aġġornament tal-Anness se jkun jikkonsisti fit-tneħħija mill-Anness ta' leġiżlazzjoni li mhix relevanti għall-kooperazzjoni fil-protezzjoni tal-konsumatur bejn l-awtoritajiet nazzjonali tal-infurzar u fl-aġġornar ta' referenzi għal-leġiżlazzjoni l-qadima li ma għadhiex fis-seħħ permezz ta' referenzi għal-leġiżlazzjoni li daħlet minflokha fil-qasam tal-protezzjoni tal-konsumatur.TneħħijaId-Direttiva dwar ir-reklamar qarrieqi u komparattiv• Id-Direttiva tal-Kunsill 84/450/KEE tal-10 ta' Settembru 1984 dwar ir-reklamar qarrieqi u komparattiv[10]Id-Direttiva 84/450/KEE għandha titneħħa mill-Anness tar-Regolament dwar il-kooperazzjoni fil-protezzjoni tal-konsumaturi minħabba li din kienet ġiet irrevokata mid-Direttiva 2006/114/KE tat-12 ta' Diċembru 2006 dwar reklamar qarrieqi u komparattiv[11]. Id-Direttiva 2006/114/KE ma għandhiex l-għan li tħares l-interessi tal-konsumaturi fl-intier tagħha, iżda biss fir-rigward tar-reklamar komparattiv. Għaldaqstant, fl-Anness tar-Regolament dwar il-kooperazzjoni fil-protezzjoni tal-konsumatur għandha tkun inkluża referenza għall-Artikoli dwar ir-reklamar komparattiv tad-Direttiva 2006/114/KE biss.• Id-Direttiva 97/55/KE tal-Parlament Ewropew u tal-Kunsill tas-6 ta’ Ottubru 1997 li temenda d-Direttiva 84/450/KEE rigward reklamar qarrieqi sabiex tinkludi riklamar komparattiv[12].Id-Direttiva 97/55/KE hija Direttiva ta' emenda għad-Direttiva rrevokata 84/450/KEE dwar ir-reklamar qarrieqi u għaldaqstant għandha titneħħa mill-Anness għar-Regolament dwar il-kooperazzjoni fil-protezzjoni tal-konsumatur .SostituzzjonijietId-Direttiva dwar il-kreditu tal-konsumatur• Id-Direttiva tal-Kunsill 87/102/KEE tat-22 ta’ Diċembru 1986 għall-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar il-kreditu lill-konsumatur[13]Id-Direttiva 87/102/KEE ġiet irrevokata bid-Direttiva 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE [14]. Għaldaqstant għandha titneħħa mill-Anness tar-Regolament dwar il-kooperazzjoni fil-protezzjoni tal-konsumatur.• Id-Direttiva 2008/48/KE dwar ftehim ta' kreditu għall-konsumaturId-Direttiva 2008/48/KE dwar ftehim ta' kreditu għall-konsumatur għandha tkun inkluża fl-Anness tar-Regolament dwar il-kooperazzjoni fil-protezzjoni tal-konsumaturi minħabba li hi maħsuba li tieħu post id-Direttiva 87/102/KEE.Id-Direttiva dwar is-servizzi tal-midja awdjoviżiva• Id-Direttiva 89/552/KEE tal-Parlament Ewropew u tal-Kunsill tat-3 ta' Ottubru 1989 dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar it-twettiq ta’ attivitajiet ta’ xandir bit-televiżjoni[15]Id-Direttiva 89/552/KEE ġiet irrevokata bid-Direttiva 2010/13/UE tal-Parlament Ewropew u tal-Kunsill tal-10 ta’ Marzu 2010 dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva (Direttiva dwar is-Servizzi tal-Media awdjoviżiva) [16]. Għaldaqstant id-Direttiva 89/552/KEE għandha titneħħa mill-Anness tar-Regolament dwar il-kooperazzjoni fil-protezzjoni tal-konsumaturi.• id-Direttiva 2010/13/UE (Id-Direttiva dwar is-Servizzi tal-Media Awdjoviżiva)Id-dispożizzjonijiet rilevanti tad-Direttiva dwar is-Servizzi tal-Media Awdjoviżiva għandhom ikunu inklużi fl-Anness tar-Regolament dwar il-kooperazzjoni fil-protezzjoni tal-konsumaturi minħabba li d-Direttiva hi maħsuba biex tieħu post id-Direttiva 89/552/KEE.Id-Direttiva dwar it-timeshare• Id-Direttiva 94/47/KE tal-Parlament Ewropew u tal-Kunsill tas-26 ta’ Ottubru 1994 dwar il-ħarsien tax-xerrejja f'dak li għandu x' jaqsam ma' ċerti aspetti tal-kuntratti li għandhom x'jaqsmu max-xiri tad-dritt għall-użu tal-propjetà immobbli fuq bażi ta' timeshare[17]Id-Direttiva 94/47/KE hija rrevokata bid-Direttiva 2008/122/KE tal-Parlament Ewropew u tal-Kunsill tal-14 ta’ Jannar 2009 dwar il-protezzjoni tal-konsumatur rigward ċerti aspetti ta’ kuntratti ta’ timeshare, kuntratti dwar prodotti ta’ vaganza għal perijodu fit-tul, kuntratti ta’ bejgħ mill-ġdid u kuntratti ta’ skambju[18]. Għaldaqstant id-Direttiva 94/47/KEE għandha titneħħa mill-Anness tar-Regolament dwar il-kooperazzjoni fil-protezzjoni tal-konsumatur.• Id-Direttiva 2008/122/KE dwar il-protezzjoni tal-konsumatur rigward ċerti aspetti ta’ kuntratti ta’ timeshare, kuntratti dwar prodotti ta’ vaganza għal perijodu fit-tul, kuntratti ta’ bejgħ mill-ġdid u kuntratti ta’ skambjuId-Direttiva 2008/122/KE għandha tkun inkluża fl-Anness tar-Regolament dwar il-kooperazzjoni fil-protezzjoni tal-konsumatur minħabba li hi maħsuba li tieħu post id-Direttiva 94/47/KEE.KorrezzjonijietId-Direttiva dwar klawżoli inġusti fil-kuntratti tal-konsumaturIr-referenza attwali fl-Anness tad-Direttiva dwar klawżoli inġusti fil-kuntratti mal-konsumatur tgħid:"id-Direttiva tal-Kunsill 93/13/KEE tal-5 ta' April 1993 dwar klawżoli inġusti f'kuntratti mal-konsumatur (ĠU L 95, 21.4.1993, p. 29). Id-Direttiva kif emendata bid-Deċiżjoni tal-Kummissjoni 2002/995/KE (ĠU L 353, 30.12.2002, p. 1)."Id-Deċiżjoni tal-Kummissjoni 2002/995/KE ma temendax id-Direttiva dwar klawżoli inġusti fil-kuntratti mal-konsumatur u r-referenza għandha tiġi kkoreġuta.2011/0001 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament (KE) Nru 2006/2004 dwar il-kooperazzjoni bejn l-awtoritajiet nazzjonali responsabbli għall-infurzar tal-liġijiet ta' protezzjoni tal-konsumaturi(Test b'rilevanza għaż-ŻEE)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikulari l-Artikolu 114 tiegħu,Wara li kkunsidraw il-proposta mill-Kummissjoni Ewropea[19]Wara t-trażmissjoni tal-abbozz tal-att leġiżlattiv lill-Parlamenti nazzjonali,Wara li kkunsidraw l-opinjoni tal-Kumitat Ekonomiku u Soċjali Ewropew[20],Wara li kkunsidraw l-opinjoni tal-Kumitat tar-Reġjuni[21],Filwaqt li jaġixxu skont il-proċedura leġiżlattiva ordinarja,Billi:1.  Ir-Regolament (KE) Nru 2006/2004 tal-Parlament Ewropew u tal-Kunsill[22] jistipula l-kundizzjonijiet li huma suġġetti għalihom l-awtoritajiet kompetenti fl-Istati Membri nominati bħala responsabbli mill-infurzar tal-liġijiet li jipproteġu l-interessi tal-konsumaturi biex jikkooperaw flimkien u mal-Kummissjoni Ewropea sabiex jaċċertaw il-konformità ma’ dawn il-liġijiet u l-funzjonament mingħajr tfixkil tas-suq intern sabiex tissaħħaħ il-protezzjoni tal-interessi ekonomiċi tal-konsumaturi.2.  L-Artikolu 3(a) tar-Regolament (KE) Nru 2006/2004 jistabbilixxi li “il-liġijiet li jipproteġu l-interessi tal-konsumaturi” ifisser id-Direttivi, kif trasposti fl-ordni legali tal-Istati Membri, u r-Regolamenti elenkati fl-Anness ta' dak ir-Regolament ('l-Anness').3.  Bosta mill-atti leġiżlattivi elenkati fl-Anness sadattant ġew irrevokati, u kienet adottata leġiżlazzjoni ġdida.4.  Id-Direttiva tal-Kunsill 84/450/KEE tal-10 ta' Settembru 1984 dwar reklamar qarrieqi u komparattiv[23] ġiet irrevokata mid-Direttiva 2006/114/KE tal-Parlament Ewropew u tal-Kunsill[24]. Għaldaqstant ir-referenza għad-Direttiva 84/450/KEE għandha titneħħa mill-Anness. Barra minn hekk huwa f'loku li fl-Anness tiġi inkluża biss referenza għall-Artikoli speċifiċi tad-Direttiva 2006/114/KE li għandhom l-għan li jħarsu l-interessi tal-konsumaturi.5.  Id-Direttiva 97/55/KE tal-Parlament Ewropew u tal-Kunsill tas-6 ta' Ottubru 1997 li temenda d-Direttiva 84/450/KEE dwar reklamar qarrieqi sabiex tinkludi reklamar komparattiv[25] hija Direttiva ta' emenda għad-Direttiva rrevokata 84/450/KEE. Għaldaqstant, ir-referenza għad-Direttiva 97/55/KEE għandha titneħħa mill-Anness.6.  Id-Direttiva tal-Kunsill 87/102/KEE tat-22 ta' Diċembru 1986 għall-approssimazzjoni tal-liġijiet, regolamenti u dispożizzjonijiet amministrattivi tal-Istati Membri dwar il-kreditu lill-konsumatur[26] ġiet irrevokata bid-Direttiva 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE[27] . Għaldaqstant, ir-referenza għad-Direttiva 87/102/KEE li tidher fl-Anness għandha tiġi sostitwita b'referenza għad-Direttiva 2008/48/KE.7.  Id-Direttiva 89/552/KEE tal-Parlament Ewropew u tal-Kunsill tat-3 ta’ Ottubru 1989 dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva[28] ġiet irrevokata u sostitwita bid-Direttiva 2010/13/UE tal-Parlament Ewropew u tal-Kunsill (Id-Direttiva dwar is-Servizzi tal-Media Awdjoviżiva) [29]. Skont l-Artikolu 34 tad-Direttiva 2010/13/UE, ir-referenzi għad-Direttiva 89/552/KEE inklużi fl-Anness tar-Regolament (KE) Nru 2006/2004 għandhom jinftiehmu bħala referenzi għad-Direttiva 2010/13/UE. Madankollu huwa f'loku, għall-fini ta' qari tajjeb, li r-referenza għad-Direttiva 89/552/KEE li tidher fl-Anness tiġi sostitwita b'referenza għall-artikoli relevanti tad-Direttiva 2010/13/UE.8.  Id-Direttiva tal-Kunsill 93/13/KEE tal-5 ta' April 1993 dwar klawżoli inġusti f'kuntratti mal-konsumatur ma kinitx emendata bid-Deċiżjoni tal-Kummissjoni 2002/995/KE u r-referenza għal dik id-Deċiżjoni għandha titħassar.9.  Id-Direttiva 94/47/KE tal-Parlament Ewropew u tal-Kunsill tas-26 ta' Ottubru 1994 dwar il-protezzjoni tax-xerrejja f’dak li għandu x’jaqsam ma’ ċerti aspetti tal-kuntratti li għandhom x’jaqsmu max-xiri tad-dritt għall-użu tal-propjetà immobbli fuq bażi ta’ timeshare[30] ġiet irrevokata u ħaditilha postha d-Direttiva 2008/122/KE tal-Parlament Ewropew u tal-Kunsill tal-14 ta' Jannar 2009 dwar il-protezzjoni tal-konsumatur rigward ċerti aspetti ta’ kuntratti ta’ timeshare, kuntratti dwar prodotti ta’ vaganza għal perijodu fit-tul, kuntratti ta’ bejgħ mill-ġdid u kuntratti ta’ skambju[31]. Skont l-Artikolu 18 tad-Direttiva 2008/122/KE, ir-referenzi għad-Direttiva 94/47/KE inklużi fl-Anness tar-Regolament (KE) Nru 2006/2004 għandhom jinftiehmu bħala referenzi għad-Direttiva 2008/122/KE. Madankollu huwa f'loku, għall-fini ta' qari tajjeb, li r-referenza għad-Direttiva 94/47/KE li tidher fl-Anness tiġi sostitwita b'referenza għad-Direttiva 2008/122/KE.10.  L-Anness għar-Regolament (KE) Nru 2006/2004 għandu jiġi emendat kif xieraq.11.  id-Direttiva 87/102/KEE ġiet sostitwita bid-Direttiva 2008/48/KE filwaqt li d-Direttiva 2008/48/KE ma tistipulax espliċitament li r-referenzi għad-Direttiva rrevokata 87/102/KEE għandhom jinftiehmu bħala referenzi għad-Direttiva 2008/48/KE. Għall-finijiet ta' ċertezza legali, dan ir-Regolament għalhekk għandu jidħol fis-seħħ bħala kwistjoni ta' urġenza.ADOTTAW DAN IR-REGOLAMENT:Artikolu 1L-Anness tar-Regolament (KE) Nru 2006/2004 qed jiġi emendat skont l-Anness ta' dan ir-Regolament.Artikolu 2Dan ir-Regolament għandu jidħol fis-seħħ jum wara li jiġi ppubblikat f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-PresidentANNESSL-Anness tar-Regolament (KE) Nru 2006/2004 hu emendat kif ġej:(1) In-nota ta’ qiegħ il-paġna (1) hija sostitwita b’dan li ġej:"(1) Id-Direttivi Nru 6, 8 u 13 fihom dispożizzjonijiet speċifiċi."(2) Il-punt 1 jinbidel b’dan li ġej:"1. Id-Direttiva 2006/114/KE tal-Parlament Ewropew u tal-Kunsill tat-12 ta' Diċembru 2006 dwar reklamar qarrieqi u komparattiv (ĠU L 376, 27.12.2006, p. 21): L-Artikoli 1, 2 (c), 4, 5, 6, 7, 8."(3) Il-punt 3 jinbidel b’dan li ġej:"3. Id-Direttiva 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE (ĠU L 133, 22.5.2008, p. 66)."(4) Il-punt 4 jinbidel b’dan li ġej:"4. Id-Direttiva 2010/13/UE tal-Parlament Ewropew u tal-Kunsill tal-10 ta’ Marzu 2010 dwar il-koordinazzjoni ta’ ċerti dispożizzjonijiet stabbiliti bil-liġi, b’regolament jew b’azzjoni amministrattiva fi Stati Membri dwar il-forniment ta’ servizzi tal-media awdjoviżiva (Direttiva dwar is-Servizzi tal-Media Awdjoviżiva) (ĠU L 95, 15.4.2010, p. 1): l-Artikoli 9, 10, 11, u minn 19 sa 26."(5) Il-punt 6 jinbidel b’dan li ġej:"6. Id-Direttiva tal-Kunsill 93/13/KEE tal-5 ta'April 1993 dwar klawżoli inġusti f'kuntratti mal-konsumaturi (ĠU L 95, 21.4.1993, p.29)."(6) Il-punt 7 jinbidel b’dan li ġej:"7. Id-Direttiva 2008/122/KE tal-Parlament Ewropew u tal-Kunsill tal-14 ta' Jannar 2009 dwar il-protezzjoni tal-konsumatur rigward ċerti aspetti ta’ kuntratti ta’ timeshare, kuntratti dwar prodotti ta’ vaganza għal perjodu fit-tul, kuntratti ta’ bejgħ mill-ġdid u kuntratti ta’ skambju (ĠU L 33, 3.2.2009, p. 10)."(7) Il-punt 9 jitħassar.[1] ĠU L 364, 9.12.2004, p. 1.[2] COM(2001) 531 finali.[3] COM(2002) 289 finali.[4] Ir-Riżoluzzjoni tal-Kunsill tat-2 ta' Diċembru 2002 dwar l-istrateġija għal politika dwar il-konsumatur 2002-2006 ĠU C11 tas-17.1.2003, p. 1.[5] Ir-Riżoluzzjoni tal-Parlament Ewropew dwar l-implikazzjonijiet tal-Green Paper tal-Kummissjoni dwar il-Protezzjoni tal-Konsumatur fl-Unjoni Ewropea għall-ġejjieni tal-politika dwar il-konsumaturi tal-UE (COM(2001) 531 - C5-0295/2002 - 2002/2151(COS)), ir-riżoluzzjoni tal-Parlament Ewropew dwar il-prospetti ta' protezzjoni legali għall-konsumaturi fid-dawl tal-Green paper tal-Kummissjoni dwar il-Protezzjoni tal-Konsumatur fl-Unjoni Ewropea (COM(2001) 531 - C5-0294/2002 - 2002/2150(COS)), ir-riżoluzzjoni tal-Parlament Ewropew dwar il-komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u soċjali u lill-kumitat tar-Reġjuni dwar 'L-Istrateġija għal Politika dwar il-Konsumatur 2002-2006' (COM(2002) 208 - C5-0329/2002 - 2002/2173(COS)).[6] COM(2003) 443 finali.[7] L-Artikolu 294 tat-TFUE.[8] L-Artikolu 114 TFUE.[9] L-Eks Artikolu 5 KE.[10] ĠU L 250, 19.9.1984, p. 17, kif emendata l-aħħar bid-Direttiva 2005/29/KE, ĠU L 149, 11.6.2005, p. 22.[11] ĠU L 376, 27.12.2006, p. 21.[12] ĠU L 290, 23.10.1997, p. 18.[13] ĠU L 42, 12.2.1987, p. 48.[14] ĠU L 133, 22.5.2008, p. 66, kif ikkoreġut bil-Corrigendum, ĠU L 207, 11.8.2009, p. 14.[15] ĠU L 298, 17.10.1989, p. 23, kif emendata l-aħħar bid-Direttiva 2007/65/KE, ĠU L 332, 18.12.2007, p. 27.[16] ĠU L 95, 15.4.2010, p. 1.[17] ĠU L 280, 29.10.1994, p. 83.[18] ĠU L 33, 3.2.2009, p. 10.[19] ĠU C , , p. .[20] ĠU C , , p. .[21] ĠU C , , p. .[22] ĠU L 364, 9.12.2004, p. 1.[23] ĠU L 250, 19.9.1984, p. 17.[24] ĠU L 376, 27.12.2006, p. 21.[25] ĠU L 290, 23.10.1997, p. 18.[26] ĠU L 42, 12.2.1987, p. 48.[27] ĠU L 133, 22.5.2008, p. 66, kif ikkoreġut bil-Corrigendum, ĠU L 207, 11.8.2009, p. 14.[28] ĠU L 298, 17.10.1989, p. 23, kif emendata l-aħħar bid-Direttiva 2007/65/KE, ĠU L 332, 18.12.2007, p. 27.[29] ĠU L 95, 15.4.2010, p. 1.[30] ĠU L 280, 29.10.1994, p. 83.[31] ĠU L 33, 3.2.2009, p. 10.